Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 377/13/8802	Košice I, 20.8.2013
EEČ : 2-63-210-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: operátor
v Košiciach a inde v dobe od 03.01.2013 až doposiaľ si neplnil svoju vyživovaciu povinnosť voči svojej dcére XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z rozsudku Okresného súdu XXXXX I, sp. zn. 21P 161/2009 zo dňa 05.11.2009, právoplatný dňa 05.01.2010, v ktorom je zaviazaný prispievať na jej výživu sumou 50,-€ mesačne vždy do 15-teho dňa v mesiaci vopred k  rukám  matky  XXXXX, čím  jej takto  dlhoval výživné vo  výške  350,-€, pričom takéhoto konania sa dopustil, hoci bol za taký čin odsúdený a to Okresným súdom XXXXX č.k. 4 T 99/2012 zo dňa 17.12.2012, právoplatný dňa 11.01.2013  

lebo zanikla trestnosť činu

Odôvodnenie:
	Vyšetrovateľ OR PZ, OKP XXXXX uznesením sp. zn. XXXXX  zo dňa 25.06.2013 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c / Trestného zákona, ku ktorému malo dôjsť tak, ako je to uvedené vo výrokovej časti tohto uznesenia..
	
V danej veci podala dňa 29.05.2013 XXXXX trestné oznámenie na XXXXX, pre neplatenie výživného a to za obdobie od januára 2013 až doposiaľ. 

Do spisu bol zabezpečený predmetný rozsudok  Okresného súdu XXXXX I sp. zn. 21 P 161/2009 zo dňa 05.11.2009, rodný list dieťaťa, potvrdenie o návšteve školy, správy o obvinenom, fotokópie vkladov na účet a pracovné posudky.

Súčasťou spisu je výsluch poškodenej XXXXX  na č.l. 10-13 zo dňa 13.08.2013, v ktorých uviedla, že obvinený XXXXX uhradil v júli 2013 priamo na jej účet sumu 350,-€ a v mesiaci august 2013 jej taktiež vložil na účet sumu vo výške 55,-€, čím je takto uhradil celú dlžnú sumu výživného, pričom uvedené skutočnosti vyplývajú aj z dokladov o jednotlivých vkladoch na účet v Unicredit Bank na č.l. 19 vyš. spisu. 

Skutočnosti uvádzané poškodenou XXXXX potvrdil pri svojom výsluchu aj samotný obvinený XXXXX.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona              a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Stanko
prokurátor